
Előterjesztés Zalakaros Város Önkormányzat Képviselőtestülete 2022. február 10-i ülésére

[bookmark: _Hlk5802732]Napirend címe: 2022. évi Zalakaros Város Napi rendezvény előkészítése 
Készítette: Nagy Zsuzsa, Zalakarosi Közösségi Ház és Könyvtár megbízott intézményvezető
	      Molnár Veronika, Zalakarosi Tourinform irodavezető
	      Ódor László Lajos, Zalakarosi Turisztikai Nonprofit Kft. ügyvezető

Tisztelt Képviselőtestület!			       		 
A város napi programok mindig is kiemelt szerepet töltöttek be településünk életében. Zalakaros idén ünnepli várossá avatásának 25. évfordulóját. 
A Zalakarosi Turisztikai Nonprofit Kft. a Zalakarosi Közösségi Ház és Könyvtárral egyeztetve, az előző évi tapasztalatok, a pénzügyi lehetőségek és a fentiek figyelembe vételével a következőket javasoljuk megvalósítani:
Időpont: 2022. július 14-17. (csütörtök, péntek, szombat, vasárnap).
A Város Napi program az alábbi részekre tagolódik:
1. Ünnepség, kitüntetések átadása, műsor 
2. VIP Vendéglátás
3. Lakosság vendéglátása
4. Kulturális, szórakoztató programok 
5. Külföldi delegációk programjai 
6. Önkéntes Tűzoltók 90. éves jubileumi ünnepsége
Programok időpontjai, helyszínei és felelősei. (1. sz. melléklet)
A város ünnepének első napján (július 14. csütörtök) a következő programokat tervezzük:
1. Ünnepség a Látogatóközpontban
Az ünnepi műsor, a kitüntetések átadása történik a Látogatóközpontban. A kulturális műsort az idei évben művészeti csoport/csoportok biztosítanák.
A műsor megszervezését a Zalakarosi Közösségi Ház és Könyvtár végzi. Az ünnepség kb. 75-80 perc időtartamú. A tavalyi évhez hasonlóan a Látogatóközpontban kerülne megrendezésre az ünnepség.
25 éves Városnapi ünnepség a Látogatóközpontban 18 órakor:
Vendégek fogadása
Narrátori felvezetés (díszvendégek, delegáció köszöntése)
Himnusz
Kulturális csoport műsora
Aprónépek köszöntése, megáldása
Polgármester ünnepi beszéd
Vers
Díszvendég, Delegáció beszéd
Kulturális csoport műsora
Kitüntetések átadása (2022. évi)
Szózat

2. VIP Vendéglátás
Az idei évben az ünnepséget követően csak a VIP egy része és a testvérvárosi delegációk kerülnének meghívásra a Látogatóközpontban, melynek férőhely kapacitása 200 fő. A meghívóba egy külön betétlap kerül behelyezésre, mely az ünnepséget követő VIP vendéglátásra szól. A résztvevők közül max.100 főt invitálunk vendéglátásra. A vendéglátás helyszíne eldöntendő kérdés.
Tervezett program: 
18:00 – 19:30 Városnapi ünnepség a Látogatóközpontban (korábbi kezdési időpont?)
20:00	Városnapi fogadás, pohárköszöntő
3. Lakosság vendéglátása (július 15. péntek)
A tavalyi évhez hasonlóan idén is a Parkerdőben kerülne megvalósításra főző csapatok felkérésével. 
A vendéglátás várható költségei a 3. sz. mellékletben találhatóak. 

4. Kulturális és szórakoztató programok (július 15,16,17)
A Turisztikai Nonprofit Kft. által tervezet Város Napi programokat a 2. sz. melléklet tartalmazza.

5. Város Napja, Külföldi delegációk
Ez évben a Város Napra előreláthatólag: 
· Olesno testvérváros 3-5 fős+tűzoltók delegációja érkezik 2021. július 14.- július 17-ig. 
· Asperhofen testvérváros 3-5 fős delegációja érkezik 2021. július 14-16-ig. 
· Puchheim testvérváros 3-5 fős+tűzoltók delegációja érkezik július 14-17-ig
· Elhelyezés szállodában, félpanziós ellátással. (Fürdő Hotel?)

6. Önkéntes Tűzoltók 90. éves jubileumi ünnepsége
Az Egyesület ünnepsége az elmúlt esztendőben is tervezve volt, de megvalósítását a pandémia akadályozta. Az évfordulóra a szervezet 2 millió Ft-ot nyert.
Tervezett program a delegáció részére
2021. július 14. csütörtök
érkezés, delegációk fogadása, 18:00 ünnepség a Látogatóközpontban
2021. július 15. péntek wellness szolgáltatások igénybe vétele a fürdőn vagy kirándulás délután vendéglátás a Parkerdőben
2021. július 17. szombat Önkéntes Tűzoltók 90. jubileumi ünnepsége (egyeztetés alatt)
2021. július 18. vasárnap szentmise, hazautazás

Melléletek: 1. sz. Programterv;
                   2. sz. Kulturális és szórakoztató programok;
                   3. sz. Várható költségek.

Határozati javaslat: 
Zalakaros Város Önkormányzata Képviselőtestülete 
1. támogatja, hogy a Zalakaros Város Napja 2022. rendezvény sikeres megvalósítása érdekében az ünnepi műsor a Látogatóközpontban 2022. július 14-én (csütörtök) 18:00 órakor kerüljön megrendezésre. 
Felelős:    Zalakarosi Közösségi Ház és Könyvtár intézményvezető
Határidő: 2022. július 14.
2.   A szórakoztató rendezvények és a VIP vendéglátás megszervezésére a Zalakarosi Turisztikai Nonprofit Kft-t. bízza meg. 
Felelős:    Ódor László Lajos, Zalakarosi Turisztikai Nonprofit Kft. ügyvezetője
Határidő: 2022. július 15.
3. Lakosság vendéglátása (július 15. péntek) Helye: Parkerdő
Felelős:   Zalakarosi Turisztikai Nonprofit Kft. ügyvezetője
Határidő: 2022. július 15.
4. A nemzetközi delegációk programjának megszervezése
Felelős:    Zalakarosi Közösségi Ház és Könyvtár intézményvezető
Határidő: 2022. július 14.
5. A Városnapi rendezvény költségeit
5.1. A Városnapi politikai ünnep lebonyolításának költségeit Zalakaros Város Önkormányzata a 2022. évi költségvetésében tervezett 2 millió Ft összegű reprezentációs keret terhére biztosítja.
(3. sz. melléklet). 
Felelős:   Horváthné Juhász Barbara, pénzügyi osztályvezető
Határidő: azonnal
5.2. A szórakoztató rendezvények költségeit a Turisztikai Nonprofit Kft. költségvetése tartalmazza
6. A testvérvárosi küldöttség szállás-és étkezés költségeit Zalakaros Város Önkormányzata a 2022. évi költségvetésében tervezett 2 millió Ft összegű reprezentációs keret terhére biztosítja.
Felelős:    Horváthné Juhász Barbara, pénzügyi osztályvezető
Határidő: azonnal
7. A VIP ellátás helyszíne eldöntendő. Ajánlatok bekérése szükséges.
Felelős:    Ódor László Lajos, Zalakarosi Turisztikai Nonprofit Kft. ügyvezető
Határidő: 2022. július 14.

Zalakaros, 2022. január 31.																			Novák Ferenc 
                                                                                                  		polgármester
Gazdasági Bizottság határozata:
A bizottság a 2022. évi Zalakaros Város Napi rendezvény előkészítése napirend kapcsán javasolja a képviselőtestület számára az előterjesztés szerinti határozati javaslat elfogadását.  

